
Denne sørviserklæringa gjer greie for intensjonane til høgskolen i forholdet til studentane og er ikkje ein juridisk bindande avtale. Dei juridiske rettane til studentane er slått fast i gjeldande lover, forskrifter og reglement.
Sørviserklæringa er forankra i verdigrunnlaget til høgskolen som byggjer på akademiske og humanistiske ideal, slik som menneskeverd, likeverd og medverknad.

Medverknad  
HiST vil:
· leggje tilhøva til rette for at studentorgana kan drive arbeidet sitt på ein god måte

· gje studentane reell medverknad

· lytte til behova til studentane

HiST vil at studentane:

· gjev tilbakemelding om korleis det er å vere student ved høgskolen

· er med på å byggje eit godt omdømme for HiST   

Undervisning og læringsmiljø

HiST vil:       
· evaluere og betre studiekvaliteten regelmessig

· leggje til rette for fleksible og studentaktive lærings- og vurderingsformer

· gje alle studentar likeverdige tilhøve ved å leggje tilrette undervisnings- og læringsmiljøet

· gje alle studentar rettleiing av god kvalitet, både i dei teoretiske og praktiske delane av studiet

· ha ein sørvis for studetnane som er tilgjengeleg og velfungerande
· ha eit informasjonssystem som dekkjer trongen til studentane
· sørge for at læringsfasilitetane er oppdatert
HiST vil at studetnane:
· tar ansavar for eiga læring

· tek aktivt del i evaluering og betring av studiekvaliteten

Studentvelferd

HiST vil 

· ta det overordna ansvaret for velferdstilboda til studentane ved høgskolen

· samarbeide med SiT om å utvikle eit velferdstilbod i samsvar med HiST sine strategiske prioriteringar

HiST vil at studentane:

· medverkar til eit positivt studentmiljø ved høgskolen og i studiebyen Trondheim

Rettar og plikter

HiST lovar:

· at informasjon om gjeldande reglar og fristar er tilgjengeleg for studentane
· å medverke til at klager frå studentane blir følgd opp og at det vert gitt tilbakemeldingar

· at studentane blir gjort kjend med dei evalueringane som blir gitt i praksisstudiane og ved vurdering av om ein er skikka for yrket ein utdannar seg til 
HiST forventar at studentane:

· set seg inn i og held seg til det som er bestemt i lover, forskifter og reglement

· held tidsfristar

· opptrer i samsvar med verdigrunnlag og yrkesetiske retningsliner for den utdanninga dei tar ved HiST
